  Туспуктэм: Руслан Нуриахметов Майя Бывальцева Удмуртиысь эшшо 62 фельдшер-акушер пунктъёсы 4G технологиосъя интернет вуоз. Та дыре тӥрлыкез тупатон мынэ. Со сярысь элькунысь тазалыкез утёнъя министерстволэн пресс-службаез ивортӥз. « Фельдшер-акушер пунктъёслэн ивортодэтъя огъя эм сӧзнэтэ пыремзы эм ужасьёс но пациентъёс понна выль луонлыкъёс сётэ, ФАП-лы ёрос эмъяськонниен, нош кулэ ке – нимысьтыз ӧръя ужась элькун эмъюртэн, ӝегатскытэк герӟаськыны юрттэ » Анастасия Утева, Ивортодэтъя но аналитикая элькун эм центрлэн кивалтӥсез Кылсярысь, диспансеризаци дыръя фельдшерлэн инфаркт вылэ малпанэз кылдӥз. Утем каналъёсъя со соку ик адямилэсь электрон картазэ но анлизъёслы йылпумъянъёсты ёрос яке элькун эмъяськонние ыстэ, ужъюлтошъёсыныз кенеше но эмъян амалэз быръе. 2022-тӥ ар пумозь Удмуртиын 576 ужась ФАП-ёс пӧлысь 428-эз интернетэн герӟамын луозы. 2023-тӥ арын кылемаз фельдшер-акушер пунктъёсы вуттыны коньдон утчало, туннэ пичи гуртъёсысь ужъюртъёсын вотэсэ пырыны техника ласянь луонлкъёс ӧвӧл. Ужъёсты «Здравоохранение» но «Цифровая экономика Российской Федерации» йӧскаылк ӵектосъёс улсын «Единый цифровой контур в здравоохранении» программая быдэсто. Соя пумен вань ФАП-ёсты интренетэн герӟаны чакламын. Тодэ вайытом, Удмуртиын эшшо 16 пичи гуртъёсын но черкогуртъёсын улӥсь 2 сюрс 600-лэсь трос адями доры нырысьсэ ӟеч мобильной герӟет но интернет вуиз. Ватсалом, туэ толсуре Удмуртиын улӥсьёс понна эмчи доры гожтӥськыны выль луонлыкъёс кылдозы. Тегъёс: Удмуртия ФАП-ёс Интернет  